Jean-Louis Perret

Jean-Louis Perret, alk. Louis Perret (22. kesäkuuta 1895 Henniez, Sveitsi – 17. huhtikuuta 1968 Lutry, SveitsiJean Claude Polet, Patrimoine littéraire européenJean-Louis Perret, Bibliothéque Nationale de France ) oli sveitsiläissyntyinen kääntäjä ja ranskan kielen opettaja. Hän tuli Suomeen kotiopettajaksi 1919 ja tutustui suomalaisiin kulttuuripiireihin. Hän toimi Helsingin yliopistossa ranskan kielen ja ranskalaisen kulttuurin opettajana 1927–1945, käänsi suomalaista kirjallisuutta ranskaksi ja kirjoitti kirjoja Suomesta.

Elämä ja ura
Perret tuli Sveitsiin asettuneen Arthur Travers-Borgströmin perheeseen vuonna 1918 tämän vaimon Maria (Mascha) von Heirothin pojan Algarin kotiopettajaksi ja muutti seuraavana vuonna perheen mukana Suomeen.Seppälä, s. 7 Hän oli ensimmäisellä käynnillään Suomessa 15 kuukautta. Kun Maria von Heiroth halusi 1920 lähteä Italiaan, Perret lähti mukaan.Seppälä, s. 58 Von Heirothin ja Perret’n välillä sanottiin olleen lämmin suhde, jonka tarkemmasta laadusta ei ole varmuutta. Von Heiroth erosi 1919 miehestään Arthur Travers-Borgströmistä.Seppälä, s. 50 Perret muutti von Heirothin luota 1929, joten ”lämmin suhde” kesti siis ainakin 1920-luvun lopulle.Seppälä, s. 136  

Yrjö Hirn oli tärkein Perret’n varhaisista kontakteista sekä ystävänä että tulevan työnkuvan muotoutumisen kannalta.Seppälä, s. 68 Perret’n ansiosta käännettiin suomeksi muun muassa Giovanni Papinin teoksia, joita hän suositteli Hirnille Italian matkan aikana kirjoittamissaan kirjeissä.Seppälä, s. 60 Matkalla hän tutustui muun muassa futuristisen manifestin laatijaan F. T. Marinettiin.Seppälä, s. 62 Perret järjesti ranskalaisen kirjailijan Jules Romainsin Suomen-vierailun.Seppälä, s. 63 Italian-matkan kokemukset saattoivat vaikuttaa hänen myöhempiin yhteiskunnallisiin näkemyksiinsä.Seppälä, s. 64 Hän palasi von Heirothien kanssa Suomeen ja asettui uuteen Kulosaaren huvilakaupunkiin.Seppälä, s. 66

Perret kirjoitti Kalevalasta artikkelin Bibliothèque Universelle et Revue Suisseen, ja se oli alkusysäys hänen Kalevala-tuntemuksensa syvenemiselle 1920-luvun kuluessa. Vuonna 1930 ilmestyi hänen Kalevalan runokäännöksensä,Seppälä, s. 65 joka ilmeisesti ei ole vanhentunut, sillä siitä on otettu neljäs painos vielä vuonna 2009.Seppälä, s. 149 Käännös sai runsaasti huomiota Sveitsissä ja Ranskassa.Seppälä, s. 151 Tuona aikana hän tutustui paremmin suomalaisiin kulttuuripiireihin, ja esimerkiksi Otto Mannisesta tuli hänen hyvä ystävänsä.Seppälä, s. 71 Hän opetti ranskaa KauppakorkeakoulussaSeppälä, s. 85 ja yliopistossa ja piti myös ranskan iltakursseja ulkoministeriön henkilökunnalle sekä ylioppilaille.Seppälä, s. 84

Perret toimi Suomeen tulonsa jälkeen sanomalehti Journal de Genèven Suomen-kirjeenvaihtajana ja ranskalaisen uutistoimisto Havasin kirjeenvaihtajana yhteistyössä Suomen Tietotoimiston kanssa. Hän teki töitä myös vasta perustetulle Ranskalais-suomalaiselle kauppakamarilleSeppälä, s. 105 ja oli paitsi Ranskan lähetystön, myös Puolan lähetystön epävirallinen lehdistöavustaja.Seppälä, s. 114 Perret toimi myös ranskalaisten kirjailijoiden ja älymystön yhteyshenkilönä ja järjesti näiden matkoja Suomeen.Seppälä, s. 127

Kun Perret kertoi suunnittelevansa paluuta kotimaahansa, hänelle luvattiin ranskan kielen lehtoraatti Helsingin yliopistossa edellyttäen, että hän tekisi siellä väitöskirjansa. Näin tapahtui, vaikka tarjolla oli myös latinan kielen lehtorin paikka Lausannessa. Ranskankielisen väitöskirjan Transmission du texte de Juvénal d’après une nouvelle collation (1927) aiheena oli Juvenalis, mutta itse väitöstilaisuus pidettiin latinaksi, koska sen tarkastaja Edwin Linkomies ei katsonut osaavansa riittävästi ranskaa, ja Perret taas ei osannut mielestään riittävästi suomea.Seppälä, s. 79 Perret nimitettiin Helsingin yliopiston ranskan kielen lehtorin virkaan 1928, ja hän toimi virassa lähes 20 vuotta. 

Perret’n ensimmäinen kaunokirjallinen käännös oli Aleksis Kiven Seitsemän veljestä. Käännös ilmestyi 1926 ja sai runsaasti kiitosta niin Ranskassa kuin Suomessakin.Seppälä, s. 139–140 Hänen aikaa vievä työnsä, suuri suomalais-ranskalainen sanakirja (1944), syrjäytti jossain määrin kirjallisuuden kääntämistä. Perret aloitti sanakirjan tekemisen jo vuonna 1927, ja häntä avustivat työssä Sulevi Manninen, Risto Sistola ja Tauno Nurmela.Suomalais-ranskalainen sanakirja ilmestyy ensi syksynä, Aamulehti, 15.4.1939, nro 100, s. 5, Kansalliskirjaston digitaaliset aineistotSeppälä, s. 157 Mika Waltarin Sinuhe, egyptiläinen ilmestyi Perret’n käännöksenä kahdessa osassa 1947 ja 1948. Sinuhen kansainvälinen maine alkoi Perret’n ranskannoksesta.Mika Waltari, Kansallibiografia, viitattu 2.9.2014 Käännöstyön aikana Waltari vieraili Perret’n luona loppuvuodesta 1946.Jukka Parkkinen, Mika Waltari Sveitsissä, Parkkinen.org, viitattu 2.9.2014. Käännöstyön lisäksi Perret kirjoitti Suomea käsitteleviä kirjoja, kuten matka- ja tietokirjan Portrait de la Finlande.

Perret’n avulla ja opastuksella Suomessa kävi lukemattomia ranskalaisen yhteiskunnan merkittäviä edustajia, kuten kenraali Maxime WeygandSeppälä, s. 184 ja Ranskan Akatemian jäsen, kirjailija ja lakimies Henry Bordeaux, joka kirjoitti matkan jälkeen Echo de Paris -lehteen artikkelin Suomen sisällissodasta ja Mannerheimista.Seppälä, s. 185

Perret avioitui toukokuussa 1931 sveitsiläisen Mauricette Bujardin kanssa. Kyse ei välttämättä ollut suuresta rakkaudesta vaan pikemminkin työtoveruudesta ja molempia hyödyttävästä suhteesta.Seppälä, s. 165 Epäselvistä poliittisista syistä Perret joutui lähtemään Suomesta 19. joulukuuta 1945 ja asettui Sveitsiin Lutryyn, jonne hänen perheensä oli jo aiemmin sodan uhatessa siirtynyt. Hän työskenteli opettajana, kunnes jäi eläkkeelle 1961.Seppälä, s. 232–238

Kunnianosoitukset
Perret sai Suomen Valkoisen Ruusun I luokan ritarimerkin 1926, ja hänellä oli jo ranskalainen kirjallisista ansioista myönnetty kunniamerkki Palmes académiques.Seppälä, s. 138 1935 hän sai Suomen Valkoisen Ruusun II luokan komentajamerkin. Muita kunnianosoituksia olivat Société de géographie commercialen kultamitaliSeppälä, s. 176 ja Ranskan akatemian Marcelin Guérin -palkintoSeppälä, s. 181 ja Kornmann-palkintoJean-Louis Perret, Academie Francaise, viitattu 1.9.2014.

Merkitys
Ranskankielisenä sveitsiläisenä Perret’llä oli ranskalaisia paremmat edellytykset luoda suhteita Ranskan ja Suomen välilleSeppälä, s. 242. Hän teki suomalaista kirjallisuutta tunnetuksi Ranskassa, loi modernia ja länsimaista Suomi-kuvaa ja toisaalta houkutteli Ranskan kulttuurin huippunimiä vierailulle Suomeen.Seppälä, s. 243 Senkin jälkeen kun hänet oli poliittisten kähmintöjen vuoksi saatu pois Suomesta, hänen suhteensa moniin suomalaisiin ystäviin säilyivät. Hän toimi edelleen Suomen hyväksi ja käänsi suomalaista kirjallisuutta.Seppälä, s. 239

Suomen kielen Perret opetteli varsin nopeasti Suomeen tulonsa jälkeen, niin että jo vuonna 1925 hän pystyi käymään keskusteluja suomeksi.Seppälä, s. 75 Kielitaito oli hänelle erityinen etu muihin kulttuurin välittäjiin verrattuna. Hänellä oli näin mahdollisuus tutustua suomalaiseen yhteiskuntaan ja kulttuuriin laajemmin aikana, jolloin ruotsinkielinen sivistyneistö hallitsi kansainvälisiä kontaktejaSeppälä, s. 93.

 Käännökset
 le Kalevala, épopée populaire finnoise, Elias Lönnrot, La renaissance du livre, 1927 (Traduction en prose d'après un abrégé en finnois).
 le Kalevala, épopée populaire finnoise, Elias Lönnrot, Stock, 1931, (Traduction intégrale en vers métriques). Réédité en 1978 dans la collection Stock+plus.
 le Kalevala, épopée populaire finnoise, Elias Lönnrot, Champion Classiques – Honoré Champion Éditeur, Paris, 2009. Nouvelle réédition rendue possible grâce au soutien de la Fondation Jan Michalski pour l'Écriture et la Littérature, CH-1147 Montricher, Canton de Vaud, Suisse.
 les Sept Frères (Seitsemän veljestä), Aleksis Kivi, Stock, 1926.
 les Sept Frères, Aleksis Kivi, Stock, 1947 (Nouvelle édition revue et abrégée).
 Sainte Misère (Hurskas kurjuus), Frans Eemil Sillanpää, Rieder, 1928.
 Silja ou une brève destinée (Nuorena nukkunut), Frans Eemil Sillanpää, Rieder, 1940. Réédité en 2000 par Esprit ouvert.
 la Vie et le Soleil (Elämä ja aurinko), Frans Eemil Sillanpää, la Nouvelle Édition, 1943.
 les Fugitifs (Pakolaiset), Johannes Linnankoski, Rieder, 1926.
 la Fermière de Heikkilä (Taistelu Heikkilän talosta), Johannes Linnankoski, Werner Söderström (Helsinki),1929, Éditions de la Toison d'or ,1942
 Cœurs de femme, Maria Jotuni, Werner Söderström (Helsinki), 1929.
 Tempête sur la maison (Markku ja hänen sukunsa), Unto Seppänen, Éditions J.-H. Jeheber, 1939.
 Les amants de Byzance (Johannes Angelos), Mika Waltari ; trad. du finnois par Jean-Louis Perret et Andrée Martinerie. Pandora 1981
 Sinouhé l'Égyptien (Sinuhe, egyptiläinen). 1–2 / Mika Waltari, Orban 1947, 1948 (Useita painoksia eri kustantajilta)
 Greeta et son seigneur (Greeta ja hänen herransa), Arvid Järnefelt, Toison d'Or, 1943
 La guerre d'indépendance de Finlande 1918, J. O. Hannula, Payot, 1938
 Précis d'histoire de Finlande (Suomen historian ääriviivat), Jalmari Jaakkola, Payot, 1942
 Le testament de Mathilda Wrede, Ester Ståhlberg ; traduit et adapté du suédois par Jean-Louis Perret. Neuchatel (Suisse) : Delachaux & Niestlé, S. A., 1942
 La somnambule, Irja Salla. Neuchâtel : Delachaux & Niestlé S.A., 1945.
 Les origines de la diplomatie Ragnar Numelin ; trad. par Jean Louis Perret. Flammarion, 1945.
 Les mémoires du maréchal Mannerheim 1882–1946, G. Mannerheim préface du général Weygand ; traduit et adapté du suédois par Jean-Louis Perret. Paris : Hachette , 1952.
 L'ange noir : roman, Mika Waltari; traduit du finnois par Jean-Louis Perret et Andrée Martinerie, Amiot-Dumont, 1954

 Esseet 
 la Guerre d'indépendance en Finlande, Ignatius et Soikeli, Werner Söderström (Helsinki), 1925.
 Histoire politique de la Finlande de 1809 à 1955, L.-A. Puntila, Éditions de la Baconnière, 1966.
 La présidence de la République en Finlande, Paavo Kastari, Éditions de la Baconnière, 1962.

 Teoksia ranskaksi 
 Dictionnaire finnois-français, 1928. 
 Suomalais-ranskalainen sanakirja Jean-Louis Perret ja Tauno Nurmela. Suomalaisen kirjallisuuden seura, 1944. Sarja: Suomalaisen Kirjallisuuden Seuran toimituksia, 0355-1768; 226 
 Panorama de la littérature contemporaine de Finlande, Sagittaire, 1936
 Portrait de la Finlande, Plon, 1937.
 la Finlande, Rieder, 1937.
 Histoire de la littérature finlandaise, Otava (Helsinki), 1937.
 la Finlande en guerre, Payot, 1940
 Transmission du texte de Juvénal d’après une nouvelle collation, Helsingin yliopisto, 1927 (väitöskirja)

Lähteet
 Elina Seppälä, Ranskalainen Eurooppa ja suomalainen Suomi: Jean-Louis Perret kulttuurinvälittäjänä ja verkostoitujana 1919–1945, Helsingin yliopisto 2014 (väitöskirja)
 Julkaistu myös painettuna: Helsingin yliopisto 2014 

Viitteet

Aiheesta muualla
 Tohtori Jean-Louis Perret, Suomen Kuvalehti, 17.7.1926, nro 29, s. 22, Kansalliskirjaston digitaaliset aineistot
 "Seitsemän veljestä" ilmestyy Ranskassa tänä syksynä koulupainoksena. Tohtori Jean-Louis Perret jälleen Helsingissä, Karjala, 29.09.1939, nro 262, s. 7, Kansalliskirjaston digitaaliset aineistot
Perret'n leikearkisto Kansalliskirjastossa 

Luokka:Kielenkääntäjät
Luokka:Sveitsiläiset kirjailijat
Luokka:Suomensveitsiläiset henkilöt
Luokka:Opettajat
Luokka:Vuonna 1895 syntyneet
Luokka:Vuonna 1968 kuolleet